Diari Oficial de la Generalitat Valenciana


Sumari del DOGV 5904, del 01-12-2008 (2008/13169)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Ube Engineering Plastics, SA, l'autorització ambiental integrada per a una modificació substancial d'una planta de fabricació de niló 6 i copolímers al terme municipal de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13964


Data del document
:   29-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Castelló de la Plana
    * empresa privada
    * indústria de matèries plàstiques

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Ube Engineering Plastics, SA, l'autorització ambiental integrada per a una modificació substancial d'una planta de fabricació de niló 6 i copolímers al terme municipal de Castelló. [2008/13701]  
Vistos els documents que es troben en l'expedient 121/05 IPPC, instruït a instàncies de l'empresa Ube Engineering Plastics, SA, a fi d'obtenir l'autorització ambiental integrada per a una modificació substancial d'una planta de fabricació de niló 6 i copolímers, s'emet aquesta resolució de conformitat amb els següents  
Antecedents de fet  
Primer. Amb data 19 d'octubre de 2005, Abel Herreros Bastero en representació de l'empresa Ube Engineering Plastics, SA, (UEP), amb CIF A-12569208, presenta en la Conselleria de Territori i Habitatge una sol·licitud d'autorització ambiental integrada per a una modificació substancial de la planta de fabricació de niló 6 i copolímers, amb emplaçament al polígon industrial el Serallo, de Castelló, que es detalla en l'annex I.  
Posteriorment, amb data 2 de desembre de 2005, es presenta una còpia compulsada de la sol·licitud de l'informe de compatibilitat urbanística de l'Ajuntament de Castelló de data 20 de setembre de 2005 com també documentació addicional necessària per a admetre a tràmit la sol·licitud.  
Segon. Amb data 26 de desembre de 2005, la Conselleria comunica a l'empresa l'admissió a tràmit de la sol·licitud i es remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya a la sol·licitud.  
Amb dates 5 i 31 de gener, 18 d'abril i 15 de maig de 2006, el promotor presenta, a requeriment de la Conselleria, documentació necessària per a la tramitació de l'expedient.  
Tercer. Amb data 17 de maig de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març i se'n publica l'anunci en el Diari Oficial de la Generalitat Valenciana (DOGV núm. 5225) i l'article 22 del Decret 162/1990, de 15 d'octubre del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
Durant aquest període no es presenten al·legacions al projecte ni a aquesta Conselleria ni a l'Ajuntament de Castelló. En l'expedient consta el certificat de la informació pública.  
Quart. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència com també la declaració d'impacte ambiental.  
Cinqué. Amb dates 28 d'agost de 2006 i 6 de setembre de 2007 el promotor presenta la documentació sol·licitada per aquesta Conselleria.  
Sisé. Amb data 11 de setembre de 2007 la directora general de Gestió del Medi Natural resol declarar caducat el procediment administratiu relatiu a l'expedient 294/4637-YFE, instat per Ube Engineering Plastics, SA, a través de l'òrgan substantiu, sobre l'ampliació de capacitat d'una planta de producció de niló 6 i copolímers, per causes imputables a l'interessat.  
Amb dates 10, 22 i 30 d'octubre de 2007 l'empresa presenta la documentació necessària per a prosseguir el tràmit.  
Sol·licita de nou la declaració d'impacte ambiental, amb data 5 de novembre de 2007.  
Seté. Amb data 25 de març de 2008 el promotor presenta una còpia compulsada de l'informe de compatibilitat urbanística emés per l'Ajuntament de Castelló amb data 12 de desembre de 2005.  
Vuité. Amb data 7 d'abril de 2008 la directora general de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, el projecte de sol·licitud d'autorització ambiental integrada d'una fàbrica de l'ampliació de capacitat en la planta de niló 6 i copolímers, promogut per Ube Engineering Plastics, SA, al polígon industrial el Serallo, s/n, del municipi de Castelló de la Plana (Castelló), sempre que es desenvolupe d'acord amb el que estableix l'estudi d'impacte ambiental, el projecte i la resta de la documentació presentada.   
Nové. Amb data 29 d'abril de 2008 es realitza el tràmit d'audiència a l'interessat.  
Així mateix, s'han incorporat a l'expedient els informes emesos pel Servei de Qualitat de les Aigües, el Servei de Residus Industrials, el Servei de Residus Urbans i el Servei de Protecció de l'Ambient Atmosfèric.  
Deu. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 121/05 IPPC de sol·licitud d'autorització ambiental integrada, promogut per Ube Engineering Plastics, SA.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 4.1.h de l'annex I de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Ube Engineering Plastics, SA, l'autorització ambiental integrada per a una modificació substancial de la planta de fabricació de niló 6 i copolímers, amb emplaçament al polígon industrial el Serallo, de Castelló, referent al Projecte bàsic per a la sol·licitud de l'autorització ambiental integrada de l'ampliació de capacitat de producció en la planta de niló 6 i copolímers, de setembre de 2005 i subscrit per Arturo Trujillo Ventura, la qual queda inscrita en el Registre General d'Instal·lacions IPPC de la Comunitat Valencia  
\* \* \* \* \*  
  
(\*) Nous  
\* \* \* \* \*  
  
(\*) Nuevos  
na amb el número 006-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus descrits en la documentació i que, per tant, s'autoritzen són els següents:  
Els valors límit d'emissió per als dos focus d'emissió de la secció de rentat originades pels sistemes de transport pneumàtic i la periodicitat de controls per ECMQA seran els següents:  
1.2. Control de les emissions  
S'hauran de presentar els mesuraments realitzats per una entitat col·laboradora en matèria de qualitat ambiental (ECMQA), després del període de posada en funcionament de l'ampliació projectada, per a comprovar que es compleixen els límits autoritzats.  
2. Olors  
Quan l'òrgan competent ho considere necessari, podrà requerir al titular de la factoria la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13787. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
3. Soroll   
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis. Així mateix, s'hauran de complir els límits sonors establits en l'esmentada llei.  
En un termini inferior a tres mesos després de la posada en marxa de les noves instal·lacions i almenys cada any, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons) i s'haurà d'aplicar la correcció per soroll de fons si la diferència entre el nivell de soroll ambiental i la font de soroll en funcionament està compresa entre 3 i 10 dB(A), i en el cas que el mesurament del soroll de la font no supere en més de 3 dB(A) el soroll ambiental, s'haurà de rebutjar el mesurament per no existir condicions adequades per a realitzar-lo. Així mateix, d'acord amb l'annex II del Decret 266/2004, es tindrà en compte que, si el soroll és variable, s'hauran de realitzar, almenys, 3 sèries de mesuraments, amb 3 mesuraments en cada sèrie d'una duració mínima de 5 minuts, amb intervals entre cada sèrie de 5 minuts.  
L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
Pel fet que les instal·lacions d'Ube Engineering Plastics, SA s'ubiquen dins dels límits d'Ube Chemical Europe, SA, i, al seu torn, ambdues confronten amb BP Oïl Refinería de Castellón, SA, a l'est, sud i oest, l'avaluació del nivell sonor de fons resulta complexa, per la qual cosa se'ls atorga un termini de sis mesos a partir de la concessió d'aquesta autorització, per a presentar un programa d'actuacions sobre això que, si s'escau, haurà d'incloure un projecte de sistema corrector per a impedir la transmissió a la zona residencial que es troba al sud del polígon industrial el Serallo.  
4. Abocaments  
Els efluents que es generen en la planta després de l'ampliació s'enviaran a la planta de tractament d'aigües residuals industrials d'Ube Chemical Europe, SA (UCHE) i l'efluent final del conjunt de plantes haurà de complir les condicions i prescripcions establides en l'autorització d'abocament al mar atorgada a UCHE a través de l'autorització ambiental integrada de data 29 d'abril de 2008.  
Si es produeix una variació de les característiques de l'efluent conjunt d'ambdues empreses i se superen els límits fixats en l'autorització d'abocament, UCHE haurà de sol·licitar al Servei de Qualitat d'Aigües, a través del Servei de Control Integrat de la Contaminació, la modificació de les condicions d'abocament que actualment posseeix, en aplicació de l'article 156.3 del Reglament que desplega la Llei 22/1988, de costes. En aquest sentit, si la modificació fóra substancial, la sol·licitud s'haurà de sotmetre al procediment establit en l'article 150 de l'esmentat reglament.  
Sense perjudici de l'anterior, després de la posada en funcionament de les instal·lacions i a fi de comprovar els rendiments de depuració, s'haurà d'incloure en els informes del Programa de vigilància i control els resultats analítics, amb els paràmetres definits en l'autorització d'abocament d'una mostra de l'influent d'entrada a la planta de tractament d'efluents residuals i la mostra habitual de l'efluent d'eixida després del procés de depuració que s'evacua per l'emissari submarí.  
5. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl requerit en l'article 3.1 del Reial decret 9/2005 i la documentació addicional requerida per l'organisme competent, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 d'aquest reial decret.  
La planta funcionarà en circuit tancat i totes les zones on es manegen matèries contaminants hauran d'estar contingudes en cubetes o pavimentades i dotades de recollida d'aigües pluvials contaminades, segons el projecte.  
S'ha de disposar de solera impermeable i traçats de xarxes de recollides d'escapaments i vessaments accidentals, que estaran canalitzades a la xarxa d'aigües contaminades d'UCHE i connectaran amb la planta de tractament d'aigües residuals  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza l'empresa Ube Engineering Plastics, SA per a la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 20.000 t/any de poliamides, de les quals 5.400 són de niló 6, 13.000 de copoliamida 6/66 i 1.600 de copoliamida 6/12.  
L'esmentat centre productiu està inscrit en el Registre General de Productors Autoritzats de Residus de la Comunitat Valenciana, conforme estableix l'article 46 de la Llei 10/2000, de 12 de desembre, de Residus de la Comunitat Valenciana.  
Els residus s'han de lliurar a un gestor autoritzat per a aquesta activitat tal com consta en el projecte.  
El residu de fons de la secció de recuperació de monòmer es portarà a UCHE per a la gestió per mitjà de coincineració, després de dilució prèvia amb aigua, sempre que el coincinerador (U-2408-1) es trobe en funcionament. En cas contrari, s'haurà de gestionar a través d'un gestor autoritzat i s'haurà de presentar en aquesta Conselleria el document d'acceptació corresponent (original o còpia compulsada).  
L'emmagatzemament dels residus indicats s'ha de realitzar en una àrea independent de la zona d'emmagatzemament de residus d'Ube Chemical Europe, SA A aquest efecte, s'haurà de realitzar una divisió física del magatzem de residus perillosos a fi de determinar les àrees d'emmagatzemament independents (una per cada empresa) de manera que no s'induïsca a confusió en la gestió dels residus. A més, s'haurà de tractar d'una zona coberta, ventilada i de fàcil accés de manera que es minimitze el risc d'abocaments accidentals en la càrrega/descàrrega dels diversos residus.  
La gestió dels residus s'ha de realitzar de manera independent dels d'UCHE per mitjà de l'empresa gestora de residus.  
Els residus generats per l'empresa Ube Engineeering Plastics, SA, en cap cas podran sumar-se als d'UCHE, ja siguen perillosos o no perillosos, atés que se n'ha de quedar perfectament definida la titularitat.  
El registre documental dels residus perillosos produïts que l'empresa ha de portar, serà exclusivament dels generats en la seua activitat, és a dir, no registrarà com a seus els provinents d'Ube Chemical Europe, SA.  
El lliurament dels residus s'ha d'efectuar a un gestor de residus autoritzat, i per al cas dels residus perillosos, cada empresa haurà de formalitzar un document de control i seguiment independent, de tal forma que es mantinga en tot moment la traçabilitat de tots els residus que es gestionen.  
S'ha de realitzar la recollida selectiva de paper i plàstic en bidons, que seran retirats per un gestor autoritzat.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'aportar el Pla de prevenció i reducció de residus que es presentarà en la Direcció General per al Canvi Climàtic.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que s'han d'adoptar en situacions diferents a les normals que poden afectar el medi ambient  
S'ha de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.  
- Hora en què es va produir i la duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14466:2004.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Impacte ambiental  
En tot allò no recollit en aquesta autorització ambiental integrada s'atendrà al compliment de les condicions establides en les següents declaracions d'impacte ambiental:  
- Declaració d'impacte ambiental emesa per la directora general de Gestió del Medi Natural de data 7 d'abril de 2008.   
- Declaració d'impacte ambiental emesa per la Direcció General de Gestió del Medi Natural de data 6 d'agost de 2004.  
9. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desplega el Reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
10. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. Aquesta autorització substitueix l'autorització ambiental integrada concedida per la Direcció General de Qualitat Ambiental amb data 26 de novembre de 2004, a l'empresa Ube Engineering Plastics, SA, per a una planta de fabricació de niló 6 i copolímers, amb emplaçament al polígon el Serallo de Castelló (DOCV núm. 4907, de 21/12/04). No obstant això, es manté el número d'inscripció en el Registre General d'Instal·lacions IPPC de la Comunitat Valenciana (006-08/AAI/CV).  
Tercer. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Quart. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en els quals s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i, si s'escau, accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Ube Engineering Plastics, SA (UEP), pertanyent al grup Ube, projecta l'ampliació de la producció de 10.000 t/any a 20.000 t/any de la planta de fabricació de niló 6 i copolímers, a fi de satisfer la demanda existent en el mercat europeu i nord-americà de poliamides per a ús com a plàstics d'enginyeria.  
La planta de fabricació niló-6 es troba en terrenys propietat d'Ube Chemical Europe, SA (UCHE), al polígon industrial el Serallo, de Castelló.  
L'activitat principal de la planta és la síntesi de polímers d'alta viscositat que s'usen com a plàstics en enginyeria, motiu pel qual queda inclosa en l'epígraf 4.1.h de l'annex I de la Llei 16/2002, «Instal·lacions per a la fabricació de productes químics de base, en particular matèries plàstiques de base».  
Amb l'ampliació s'estima una capacitat total de producció de 20.000 t/any de poliamides, de les quals 5.400 són de niló 6, 13.000 de copoliamida 6/66 i 1.600 de copoliamida 6/12.  
L'ampliació consta del següent:  
- Instal·lació d'una columna rentadora igual a l'existent en la secció de rentatge.  
- Instal·lació de dos eixugadors rotatius amb camisa d'oli tèrmic en la secció d'assecatge.  
- Instal·lació de sitges d'emmagatzemament de pèl·lets en diverses seccions.  
- Ampliació dels reactors en la secció de polimerització. S'augmentarà la seua longitud: en el primer, al voltant de 5 metres i en el segon, al voltant de 2 metres.  
El procés de fabricació es compon de les unitats següents:  
- Secció de preparació de productes químics.  
- Secció de polimerització.  
- Secció de rentatge.  
- Secció d'assecatge.  
- Secció d'emmagatzemament i embalatge.  
- Secció de recuperació de monòmer (caprolactama).  
- Secció de calefacció per oli tèrmic.  
- Secció d'utilitats o serveis (aigua de refrigeració, vapor, desgasificació d'aigua desmineralitzada, purificació de nitrogen, etc.).  
Els sistemes auxiliars necessaris per al funcionament de la nova instal·lació productiva (electricitat, aigua de refrigeració, gas natural, salmorra freda, aire d'instruments, vapor i nitrogen inertitzat) es subministren des de les xarxes de distribució actuals d'UCHE.  
Els efluents líquids procedents del sistema de rentatge i l'aigua evaporada en la reacció de polimerització s'enviaran a l'estació depuradora d'aigües residuals de la factoria UCHE, la qual disposa d'autorització d'abocament al mar de les aigües de procés per mitjà d'emissari submarí. Pel que fa a la responsabilitat final de l'abocament, queda assumida per UCHE, per mitjà d'un contracte de serveis entre UCHE i UEP, en el punt 4 del qual consta el servei de tractament d'aigües residuals.  
El corrent residual líquid procedent del fons de l'últim destil·lador de la secció de recuperació de monòmer es diluirà amb aigua calenta per a generar una solució bombejable, que s'enviarà a un incinerador d'UCHE per a la seua combustió, per tal d'obtenir energia i estalviar el consum d'un altre combustible, considerant-se aquesta una mesura assimilable a una millora tècnica disponible.  
En la planta es produeixen una quantitat de residus perillosos superior a 10 tones anuals. Amb l'ampliació s'incrementarà el volum de residu generat, la qual cosa requereix autorització i es considera en aquesta resolució.  
Els residus s'han d'emmagatzemar en una àrea exclusiva de l'ecoparc d'UCHE, abans de la seua gestió final per una empresa autoritzada.  
Respecte a l'impacte ambiental en l'atmosfera, es considera com a únic focus d'emissió la respiració dels sistemes de transport pneumàtic.